**Ministru kabineta noteikumu projekta “Grozījumi Ministru kabineta 2020.gada 26.marta noteikumos Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Noteikumu projekta mērķis ir aktualizēt Ministru kabineta 2020.gada 26.marta noteikumus Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” turpmāk – MK noteikumi Nr.165), precizējot dīkstāves pabalsta pieteikšanas, aprēķināšanas un saņemšanas nosacījumus.Noteikumu projekts stāsies spēkā atbilstoši Oficiālo publikāciju un tiesiskās informācijas likumā noteiktajai kārtībai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts “Grozījumi Ministru kabineta 2020.gada 26.marta noteikumos Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”” (turpmāk – Noteikumu projekts) izstrādāts, balstoties uz Krīzes vadības grupas uzņēmējdarbības un nodarbinātības veicināšanai sakarā ar Covid-19 izplatību (izveidota ar Ministru prezidenta 2020. gada 16. marta rīkojumu Nr. 2020/1.2.1.-62) 2020.gada 27.aprīļa un 6.maija sēdē nolemto un likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantu un 14.panta pirmo daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr.165 noteic kritērijus, kurus piemēro likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” ietvertajos atbalsta mehānismos: dīkstāves pabalsts, nokavēto nodokļu maksājumu samaksas sadale, kā arī dīkstāves pabalsta piešķiršanas un izmaksas kārtību. Noteikumu projekts paredz precizēt dīkstāves periodu, kura ietvaros izmaksās darbiniekiem dīkstāves pabalstu MK noteikumos Nr.165 noteiktajā kārtībā, kā arī periodu jeb laikposmu, par kuru varēs turpmāk pieteikties dīkstāves pabalstam, iesniedzot iesniegumu Valsts ieņēmumu dienestā.Papildus Noteikumu projekts paredz precizēt pabalsta aprēķina kārtību personām, kuras atgriežas darbā no bērna kopšanas atvaļinājuma, kā arī precizēt MK noteikumu Nr.165 normu kontekstā ar piemaksas piešķiršanu par apgādībā esošu bērnu. Tāpat ar Noteikumu projektu paredzēts noteikt, ka dīkstāves pabalsts nav piešķirams darbiniekam, kuram ienākumi no saimnieciskās darbības pārsniedz 430 *euro* (šobrīd visi saimnieciskās darbības veicēji nevar saņemt dīkstāves pabalstu), vienlaikus precizējot, ka darbinieki, kuri vienlaikus no saimnieciskās darbības saņem ienākumus, kas nepārsniedz 430 *euro*, šo pabalstu varēs saņemt arī par laikposmu no 2020.gada 14.marta līdz 30.aprīlim.Ņemot vērā to, ka šā brīža situācija valstī saistībā ar Covid-19 pandēmiju neliecina, ka 15.maijā būs atcelta ārkārtējā situācija, Noteikumu projekts paredz pagarināt MK noteikumos Nr.165 noteikto dīkstāves periodu no 14.maija līdz 30.jūnijam, tādējādi viešot darba devējiem un to darbiniekiem skaidrību par dīkstāves pabalstu izmaksāšanas laikposmu.Tā kā praksē ir izkristalizējušās neskaidrības par periodu, par kādu var pieteikties dīkstāves pabalstam, iesniedzot Valsts ieņēmumu dienestā iesniegumu, Noteikumu projekts paredz precizēt MK noteikumus Nr.165, nosakot, ka dīkstāves pabalstam var pieteikties tikai par kārtējo kalendāro mēnesi (par iepriekšējo mēnesi nevar saņemt dīkstāves pabalstu). Vienlaikus, lai nepieļautu, ka darbinieki, kuri līdz šim nesaņēma dīkstāves pabalstu, balstoties uz šobrīd spēkā esošo ierobežojumu saņemt dīkstāves pabalstu darbiniekam, kurš veic saimniecisko darbību, saņemot no tās ienākumus līdz 430 *euro* apmērā, ir nevienlīdzīgos apstākļos ar tiem darbiniekiem, kuri pēc Noteikumu projekta spēkā stāšanās šo pabalstu būs tiesīgi saņemt, Noteikumu projekts paredz noteikt, ka darba devēji būs tiesīgi iesniegt Valsts ieņēmumu dienestā dīkstāves pabalsta iesniegumu par darbiniekiem, kuri vienlaikus no saimnieciskās darbības saņem ienākumus, kas nepārsniedz 430 *euro*, arī par periodu no 2020.gada 14.marta līdz 30.aprīlim. Ņemot vērā to, ka spēkā esošā MK noteikumu Nr.165 redakcija ir neskaidra attiecībā uz dīkstāves pabalsta aprēķiniem personām, kuras atgriežas darbā no bērna kopšanas atvaļinājuma, Noteikumu projekts paredz precizēt MK noteikumus Nr.165 un noteikt objektu, no kura personai aprēķina dīkstāves pabalstu situācijā, kad minētā persona atgriežas darbā no bērna kopšanas atvaļinājuma, un tām nav bruto darba samaksa par iepriekšējo sešu mēnešu periodu pirms ārkārtējās situācijas izsludināšanas.Saskaņā ar spēkā esošo MK noteikumu Nr.165 redakciju dīkstāves pabalstu nepiešķir arī darbiniekiem, kas veic saimniecisko darbību. Ievērojot minēto, dīkstāves pabalsta izmaksu var atteikt arī tādiem darbiniekiem, kas, piemēram, vienlaikus izīrē dzīvokli par salīdzinoši nelielu summu, no kuras persona maksā valstij iedzīvotāju ienākuma nodokli, bet ar šiem ienākumiem ir absolūti nepietiekoši pamatvajadzību nodrošināšanai. Ņemot vērā to, ka prakse liecina par to, ka nepieciešams atbalstīt darbiniekus, kuriem no saimnieciskās darbības veikšanas ienākumi ir zemi un dažbrīd pat nepietiekoši pamatvajadzību nodrošināšanai, Noteikumu projekts paredz precizēt MK noteikumu Nr.165, nosakot, ka dīkstāves pabalsts nav piešķirams darbiniekiem, kuriem ienākumi no saimnieciskās darbības pārsniedz 430 *euro*, vienlaikus nosakot, ka darba devējs attiecībā uz darbiniekiem, kuri vienlaikus no saimnieciskās darbības saņem ienākumus, kas nepārsniedz 430 *euro*, dīkstāves pabalsta iesniegumu Valsts ieņēmumu dienestā varēs iesniegt arī par laikposmu no 2020.gada 14. marta līdz 30.aprīlim. Iesniegumu par šo laikposmu varēs iesniegt divu nedēļu laikā no grozījumu spēkā stāšanās dienas.Tā kā praksē ir izkristalizējusies problēma ar MK noteikumu Nr.165 paredzēto kārtību, kādā nosaka piemaksas par apgādībā esošajiem bērniem, Noteikumu projekts paredz precizēt MK noteikumu Nr.165, padarot skaidrāku piemaksu noteikšanas kārtību.Šobrīd nav noteikts krīzes skartā darba devēja pienākums informēt Valsts ieņēmumu dienestu par apstākļiem, kas ir vai var būt par pamatu dīkstāves pabalsta izmaksas pārtraukšanai krīzes skartā darba devēja darbiniekiem. Lai novērstu valsts budžeta līdzekļu nepamatotas izmaksas riskus, kuru atgūšanai būs nepieciešams tērēt Valsts ieņēmumu dienesta resursus, laikus reaģētu uz apstākļu maiņu un neveiktu dīkstāves pabalstu izmaksas par laikposmu, kurā krīzes skartā darba devēja darbiniekam tas nepienākas, normatīvajā aktā nepieciešams nostiprināt darba devēja pienākumu nekavējoties (t.i., tiklīdz tas ir iespējams) informēt Valsts ieņēmumu dienestu par dīkstāves pārtraukšanu darbiniekam, kuram piešķirts dīkstāves pabalsts, kā arī pienākumu informēt Valsts ieņēmumu dienestu par citiem apstākļiem, kas ir pamats dīkstāves pabalsta izmaksas pārtraukšanai. Līdz ar to precizēts MK noteikumu Nr. 165 15.punkts, nosakot, ka krīzes skartajam darba devējam ir pienākums nekavējoties informēt Valsts ieņēmumu dienestu par dīkstāves pārtraukšanu darbiniekam, kuram piešķirts dīkstāves pabalsts, vai par citiem apstākļiem, kas ir pamats piešķirtā dīkstāves pabalsta izmaksas pārtraukšanai. Ja dīkstāves pabalsts pieprasīts vai saņemts nepamatoti vai krīzes skartais darba devējs dīkstāves pabalsta izmaksas laikā palielina strādājošo skaitu, salīdzinot ar strādājošo skaitu, kāds bija dīkstāves sākuma brīdī, vai pārtrauc dīkstāvi sakarā ar darbības atjaunošanu, krīzes skartais darba devējs labprātīgi atmaksā piešķirto dīkstāves pabalstu vai Valsts ieņēmumu dienests to piedzen, piemērojot likuma "Par nodokļiem un nodevām" noteikumus. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Labklājības ministrija |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartos uzņēmumus, šo uzņēmumu darbiniekus, kā arī Valsts ieņēmumu dienestu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | 0 | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Noteikumu projektam nav ietekmes uz valsts budžetu, ņemot vērā, ka dīkstāves pabalstu izmaksa noteikumu projektā paredzētajam saņēmēju lokam tiks nodrošināta jau sākotnēji Ministru kabineta 2020.gada 26.marta noteikumu Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” īstenošanai paredzētā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | - |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un dīkstāves pabalsta risinājuma steidzama ieviešana, lai mazinātu krīzes radītās sekas.  |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas.  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts ieņēmumu dienesta esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Ekonomikas ministrs J.Vitenbergs**

**Vīza:**

**Valsts sekretāra vietā -**

**valsts sekretāra vietnieks E. Valantis**